钦定古今图书集成/理学汇编/学行典/第205卷 > 方可
## 钦定古今图书集成/理学汇编/学行典/第205卷 > 方可

按《桐城县志》：“方可，字子时，事父孝，力学养志。其伯仲
以母异父，又爱之，稍不协。可卑声柔色，不敢仰视，衣
食取其粗粝。父殁，诸臧构伯仲争，赀可曰：‘兄弟无讼，
宁兄推刃，弟不可反，戈词不诉。鞫不辩，引咎而已。有
司察而直之。尝置义仓，输谷食之。又捐田七亩，岁入
义仓，周宗族之贫者。以诸生游南雍，授光禄监谒选’”，
病足，遂栖隐桐水之浒焉。